
PATVIRTINTA


Biržų rajono savivaldybės administracijos direktoriaus 2004 m. kovo 19 d.

įsakymu Nr. A-128

(Biržų rajono savivaldybės administracijos direktoriaus 2017 m. birželio  12  d. įsakymo Nr. A-543     redakcija)

BIRŽŲ MIESTO SENIŪNIJOS ŪKIO REIKALŲ SPECIALISTO PAREIGYBĖS APRAŠYMAS

I SKYRIUS

PAREIGYBĖ
1. Biržų miesto seniūnijos ūkio reikalų specialistas (toliau – darbuotojas) yra priskiriamas specialistų pareigybės grupei. 
2. Pareigybės lygis – B.

II SKYRIUS 
SPECIALŪS REIKALAVIMAI ŠIAS PAREIGAS EINANČIAM  DARBUOTOJUI
3. Darbuotojas einantis šias pareigas, turi atitikti šiuos specialiuosius reikalavimus: 

3.1. turėti ne žemesnį kaip aukštesnįjį išsilavinimą;

3.2. turėti ne mažesnį kaip 2 metų bendrojo darbo stažą; 

3.3. turėti lengvojo automobilio (B kategorijos) vairuotojo teises;              

3.4. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais atliekų tvarkymą, želdinių apsaugą, priežiūrą ir tvarkymą, kapinių priežiūrą, technikos priežiūros ir eksploatavimo reikalavimus;

3.5 išmanyti dokumentų valdymo taisykles;
3.6. gebėti sklandžiai reikšti mintis žodžiu ir raštu, kaupti, nagrinėti, sisteminti, apibendrinti informaciją ir rengti išvadas, savarankiškai organizuoti ir planuoti veiklą;
3.7. mokėti dirbti kompiuterinėmis „Microsoft Office“ programomis, naudotis kitomis informacinėmis technologijomis; 

3.8. būti pareigingam, darbščiam, iniciatyviam, gebėti bendrauti.


III SKYRIUS 
ŠIAS PAREIGAS EINANČIO DARBUOTOJO FUNKCIJOS
4. Šias pareigas einantis darbuotojas vykdo šias funkcijas:

4.1. organizuoja nemokamus viešuosius darbus nustatyta tvarka pasiųstiems asmenims;
4.2. organizuoja darbus pagal užimtumo rėmimo programas, rengia sutartis, pildo darbo laiko apskaitos žiniaraščius, kontroliuoja jų vykdymą;
4.3. organizuoja kapinių priežiūrą, prižiūri, kad kapinių lankytojai laikytųsi Kapinių tvarkymo taisyklių;
4.4. organizuoja seniūnijos teritorijoje bešeimininkių šunų ir kitų gyvūnų gaudymą;

4.5. organizuoja seniūnijos paveldo objektų teritorijų priežiūrą;
4.6. organizuoja seniūnijos viešosiose teritorijose esančių vejų, gėlynų, dekoratyvinių augalų, parkų teritorijose augančių medžių, upių ir ežerų pakrančių augmenijos priežiūrą, aprūpina seniūnijoje dirbančius asmenis reikalingomis darbo priemonėmis bei darbo apsaugos priemonėmis, prižiūri jų atliekamą darbą;
4.7. organizuoja prekybos ir paslaugų teikimo vietų įrengimą, jų paskirstymą renginių ir švenčių metu;
4.8. prižiūri seniūnijos viešosiose vietose pastatytus mažosios architektūros statinius, informacinius stendus, poilsio ir sporto įrenginius, vaikų žaidimo aikšteles, organizuoja jų atnaujinimo darbus;

4.9. organizuoja tinkamą seniūnijos balanse esančių darbo priemonių, kitų materialinių vertybių naudojimą ir priežiūrą;

4.10. organizuoja tinkamą seniūnijos rinkimų apylinkių balsavimo patalpų sutvarkymą prieš Respublikos Prezidento, Seimo rinkimus, rinkimus į Europos Parlamentą, Savivaldybės tarybos rinkimus ir referendumus;
4.11. dalyvauja organizuojant seniūnijoje kultūrinius ir sporto renginius, gyventojų poilsį.
5. Vykdo kitus nenuolatinio pobūdžio seniūno pavedimus.

Susipažinau

_________________

        (parašas)

_________________

         (vardas, pavardė)

_________________ 
(data)
___________________
